Къэбэрдей-Балъкъэр Республикэм и Iэтащхьэ КIуэкIуэ Юрий библиотекэм я лэжьакIуэхэм Зэрызахуигъазэр
Ныбжьэгъу лъапIэхэ!
Си гуапэу сынывохъуэхъу фи IэщIагъэм ирилажьэхэм я махуэшхуэмкIэ — Библиотекэхэм я урысейпсо махуэмкIэ.
Иджырей зэманым библиотекэхэм зэфIагъэкIхэмрэ абыхэм яIэ мыхьэнэмрэ къыпхуэмылъытэным хуэдизу инщ. ЦIыхубэм пщIэшхуэ хуащI егъэджэныгъэмрэ щIэныгъэмрэ зегъэужьыным, лъэпкъым и зэхэщIыкIыр къэIэтыным, ар дунейпсо щэнхабзэ хъугъуэфIыгъуэхэм щыгъуазэ щIыным хуэгъэзауэ фэ зэфIэвгъэкIхэм. Иужьрей илъэсхэм республикэм лэжьыгъэ хъарзынэ щекIуэкIащ библиотекэхэм я мылъку-техникэ зэфIэкIхэр егъэфIэкIуэным, ахэр иджырей IэмэпсымэхэмкIэ къызэгъэпэщыным хуэунэтIауэ. Дэ дяпэкIи тхузэфIэкI псори длэжьынущ библиотекэхэм зедгъэужьын, абыхэм я статусыр къэтIэтын, библиотекэхэм я лэжьакIуэхэм я пщIэр дгъэбэгъуэн папщIэ.
Мы махуэм сынывохъуэхъу узыншагъэ быдэ, насып, ефIэкIуэныгъэ фиIэну, Къэбэрдей-Балъкъэрым и фIыгъуэм хуэгъэ- за лэжьыгъэм ехъулIэныгъэхэр къыщыфхьыну.
